Source: http://www.lexforum.cz/379
Timestamp: 2018-01-23 20:01:27+00:00
Document Index: 12924822

Matched Legal Cases: ['čl. 30', '§ 2', '§ 9', '§ 2', '§ 30', '§ 7', '§13', '§13']

Lexforum.cz - Martin Estočák: Naozaj má v SR každý právo voliť?
Naozaj má v SR každý právo voliť?
Martin Estočák, 11. 03. 2012 v 22:02
V II. hlave ústavy sa zaručujú základné práva a slobody, a konkrétne III. oddiel ústavy nám zaručuje politické práva. Ako je nám už všetkým známe tak jednou z najzákladnejších foriem účasti na verejnom živote obyvateľov je využitie volebného práva.
V súvislosti s týmto volebným právom mi však napadla jedna otázka, na ktorú si je ťažko nájsť odpoveď, a to: Naozaj každý občan SR, ktorý má 18 a viac rokov a je spôsobilý na právne úkony môže voliť?
Podľa čl. 30 Ústavy Slovenskej republiky ,,občania majú právo zúčastňovať sa na správe verejných vecí priamo alebo slobodnou voľbou svojich zástupcov.“ [1]
Podmienky výkonu tohto volebného práva však ustanovuje osobitný predpis. V Slovenskej republike je to zákon č. 333/2004 Z. z. o voľbách do Národnej rady Slovenskej republiky v znení neskorších predpisov (ďalej len „Volebný zákon“).
Podľa § 2 ods. 1 volebného zákona má ,,aktívne volebné právo“ ( právo voliť):,,Každý občan Slovenskej republiky, ktorý najneskôr v deň volieb dovŕšil 18 rokov. V hore uvedenom paragrafe ods. 2 sú uvedené prekážky, ktoré zabraňujú občanovi Slovenskej republiky aj po dosiahnutí veku 18 rokov voliť :
- zákonom ustanovené obmedzenie osobnej slobody z dôvodov ochrany zdravia ľudí,
- pozbavenie spôsobilosti na právne úkony.“ [2]
Z § 9 ods. 2 volebného zákona jasne vyplýva, že si volič môže v rozmedzí 30 dní až 2 dni pred začiatkom volieb do NR SR požiadať o vydanie voličského preukazu v úradných hodi-nách obce. V tom prípade ak dôjde k splneniu všetkých potrebných podmienok, obec vydá voličský preukaz hneď v deň, kedy dôjde k podaniu.
V súvislosti s tým ma však zaujala jedna vec. Čo v prípade ak občan, ktorý dosiahol vek 18 rokov, je spôsobilý na právne úkony, ale 2 hodiny pred začiatkom volieb zo zdravotných dô-vodov bol prevezený do nemocnice z ktorej ho prepustia v čase kedy voľby budú už ukonče-né? Podľa vyššie uvedených paragrafových znení volebného zákona tento volič si už ani nemôže vyžiadať voličský preukaz a keďže do okrsku, v ktorého územnom obvode je toto zariadenie nepatrí, nemôže ani voliť. V niektorých prípadoch však občania môžu voliť do prenosnej urny, ale ,,právomoci“ členov komisie nesiahajú až tam, aby mohli chodiť s pre-nosnou urnou mimo obvodu svojho volebného okrsku ( t. j. – mimo ulíc, ktoré boli danému okrsku pridelené, čiže mimo trvalého bydliska voličov zapísaných v danom okrsku). V tom prípade nastáva situácia, že občan SR, ak by aj chcel voliť, tak mu to nebude umožnené a týmto dochádza k porušeniu zákona s najvyššou právnou silou v SR- Ústavy.
V závere by som len chcel spomenúť, že ak volič dosiahol vek 18 rokov a ak na jeho strane nie sú žiadne prekážky, kt. mu zabraňujú voliť, tak mu ,, aktívny výkon“ volebného práva nesmie byť znemožnený!
[1] Ústava Slovenskej republiky č. 460/1992 Zb.
[2] zákon č. 333/2004 Z. z. o voľbách do Národnej rady Slovenskej republiky v znení neskor-ších predpisov
Názory k článku Naozaj má v SR každý právo voliť?:
jakub.obert, 15. 03. 2012 v 01:47 - dobrovoľné rozhodnutie
"V tom prípade nastáva situácia, že občan SR, ak by aj chcel voliť, tak mu to nebude umožnené..."
Nebude mu to umožnené kým? Jedine jeho vlastným rozhodnutím... Plne spôsobilého dospelého človeka v nemocnici držať proti jeho vôli nemôžu (ak sa teda nejedná o karanténu, tj. prekážka sub § 2 ods. 1), takže kľudne môže ísť voliť, aj keď sa tým vystaví zdravotnému riziku. Otázkou je, kto by to bol ochotný podstúpiť.
Jaroslav Čollák, 15. 03. 2012 v 07:33 - súhlas
predmetný príklad v plnom rozsahu obsahuje prepoklady:
a) volič má 18 rokov
b) v čase konania sa nachádza mimo vooebného obvodu
c) nemá vystavený voličský lístok - teda mimo svojho obvodu voliť nemôže.
- jednoducho nevyužil svoje právo, povedal by som, zo subjektívnych dôvodov (ak by to neplatilo, potom už uvažujme, či je rozdiel byť v nemocnici bez vôle - dopravná nehoda, alebo dobrovoľne - plastická chirurgia - privádzalo by nás to ku nelogickým presahom), a preto uvažovať o tom, že mu nebolo UMOžNENÉ voliť je silná káva.
- to, že v čase volieb bol v nemocnici a bol ošetrovaný, je dôvod na JEHO STRANE pre ktorý sa nezúčastnil volieb (mohol odmietnuť ošetrenie ako píše Jakubv), nie je to vina/zodpovednosť ŠTÁTU, že mu voliť neumožnila, tobôž znemožnila... nevyužitie práva nie je jeho popretím.
Tomáš Cuník, 19. 03. 2012 v 19:48 - občianský preukaz
§ 30 ods. 2 volebného zákona:
"(2) Volič po príchode do volebnej miestnosti preukáže svoju totožnosť a po zázname v oboch rovnopisoch zoznamu voličov dostane od okrskovej volebnej komisie hlasovacie lístky a prázdnu obálku. Ak volič nepredloží občiansky preukaz, hlasovanie sa mu neumožní."
Z vlastnej skúsenosti - čo v prípade, ak som o občiansky preukaz prišiel (krádež/strata)?
Jaroslav Čollák, 19. 03. 2012 v 22:16 - myslím, že blúdime
... medzi dvoma stromami.
- nevidím problematickosť vyriešenia danej situácie.
- ak som stratil v období, kedy je do volieb času dosť, požiadam o vydanie nového občianskeho preukazu (224/2006Zz, § 7 odsek 2 písmeno f)
- ak stratíš alebo ti ukradnú OP (asi tesne pred voľbami - pravdepodobne tak si to myslel) ex lege máš povinnosť:
e) ohlásiť neodkladne stratu alebo odcudzenie občianskeho preukazu príslušnému úradu alebo ktorémukoľvek útvaru Policajného zboru
- jednoducho požiadaš na mieste oddelenia PZSR o vydanie potvrdenia o občianskom preukaze( §13 odsek 2 písmeno b)) - slúži ako občiansky preukaz ( §13 odsek 5)
(5) Doba platnosti potvrdenia vydaného podľa odseku 1 písm. a) a podľa odseku 2 písm. b) sa určuje na dobu nevyhnutne potrebnú, najdlhšie však na tri mesiace, počas tejto doby občan nie je povinný mať občiansky preukaz.
..vyriešené:)
Martin Estočák, 30. 07. 2014 v 12:22 - súhlasím
súhlasím s tým, ćo bolo vyššie napísané, ale aj tak, kebyže trošku kúsok viac polemizujeme, tak by sme prišli napríklad na menśie nezrovnalosti, ktoré by mohli mať určite vplyv na výsledok volieb, alebo alternatíva: čo tak aby došlo k rozšíreniu právomocí členov okrskovej volebnej komisie, aby mohli s prenosnou volebnou schránkou prekročiť hranice svojho volebného okrsku? tým pádom by bol tento "problém" viacmenej vyriešený a ja by som bol konečne kľudný :) :D